လှေအစုန် ရေရွက်တိုက်၊ လှေသမားများ အကြည်ဆိုက်

လှေအစုန် ရေရွက်တိုက်၊ လှေသမားများ အကြည်ဆိုက် သည် မြန်မာဆိုရိုးစကား ဖြစ်သည်။

အဓိပ္ပာယ်

“လှေအစုန် ရေရွက်တိုက်၊ လှေသမားများ အကြည်ဆိုက်” ဆိုသည်မှာ “လှေအစုန်” (မြစ်ရေ အောက်ဘက်သို့ စုန်ဆင်းသောအခါ) “ရေရွက်တိုက်” (ရွက်လွှင့်၍ သွားနိုင်ပါက) “လှေသမားများ အကြည်ဆိုက်” (လှေသမားများ အလွန်ဝမ်းသာကြသည်၊ အပန်းဖြေနားနေနိုင်သည်) ဟု ဆိုလိုသည်။ မြစ်ရေအောက်သို့ စုန်ဆင်းချိန်တွင် လေကောင်းလေသန့် ရရှိပါက ရွက်လွှင့်၍ သွားနိုင်ပြီး လှော်ခတ်စရာ မလိုသောကြောင့် လှေသမားများ ပင်ပန်းသက်သာပြီး အပန်းဖြေနားနေနိုင်သော အခြေအနေကို ဖော်ပြသည်။ ဤဆိုရိုးစကားသည် အခွင့်ကောင်းနှင့် ကြုံတွေ့ရချိန်တွင် အခွင့်ကောင်းကို အသုံးချပြီး အပန်းဖြေနိုင်မှု၏ အရေးပါမှုကို ဖော်ပြသည်။ “တောင်လေဖြူးဖြူး လှေသားမြူး” ဟူသော ဆိုရိုးစကားနှင့် အလားတူ အဓိပ္ပာယ်ရှိသည်။

ကိုးကားချက်များ

   "မြစ်ရေကြီး၍ လှေစုန်ချိန်တွင် ရေရွက်တိုက်ခွင့်ရပါကလည်း လှေသမားများသည် အကြည်ဆိုက်ရလောက်အောင် နားနေခွင့် ရကြပေသည်။…ဤသို့သော လူနေမှုအခြေအနေကို ဖော်ပြလို၍ လှေသမားများသည် တောင်လေဖြူးဖြူး လှေသားမြူးဟူ၍လည်းကောင်း၊ လှေအစုန် ရေရွက်တိုက်၊ လှေသမားများ အကြည်ဆိုက် ဟူ၍လည်းကောင်း စပ်ဆိုသုံးစွဲခဲ့ကြလေသည်။" [၁၃၃၅] ငွေတာရီ၊ ၁၅၉။ ၃၈။

ကိုးကား

Category:မြန်မာဆိုရိုးစကားများ